text: Weekenden bød på flere millionærer - blandt andet i Tinglev
  04 december 2017 kl. 08.55
  Hvem har vundet en million i Tinglev? Danske Spil leder efter vinderen..
  
  To andre kuponer uden anden gevinst blev udtrukket i Millionærgarantien, der er på to gange en million kroner. De to kuponer er købt i SuperBrugsen i Tinglev og i Let-Køb Manna i Brønderslev.
  Så der er en ekstra god grund til at præmiesøge sin kupon, hvis den er købt i en af de to butikker.
  Desuden lykkedes det tre kuponer at ramme de syv rigtige Lottotal lørdag aften. Da Lotto-puljen var på 15 millioner kroner betyder det, at de hver vinder fem millioner kroner. De tre vinderkuponerne er købt henholdsvis i Spar i Aakirkeby, Meny i Præstø og over nettet i Lyngby-Taarbæk Kommune.
  Danske Spil har endnu ikke hørt fra vinderne, men ønsker dem stort tillykke.
  Overskuddet fra Danske Spils lotterier som Lotto, Vikinglotto, Eurojackpot og Quick går til Udlodningsmidlerne. I 2016 blev det til over en milliard kroner, som er blevet fordelt på flere formål i hele Danmark.
  